ข้อบังคับประธานศาลฎีกาข้อบังคับประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ (ฉบับที่ ๓)พ.ศ. ๒๕๕๑ โดยที่เป็นการสมควรปรับปรุงข้อบังคับประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ พ.ศ. ๒๕๔๔อาศัยอำนาจตามความในมาตรา๕ แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ประธานศาลฎีกาโดยความเห็นชอบของคณะกรรมการบริหารศาลยุติธรรม (ก.บ.ศ.)ออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ (ฉบับที่๓) พ.ศ. ๒๕๕๑ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกแบบบัตรเลือกกรรมการตุลาการศาลยุติธรรมผู้ทรงคุณวุฒิท้ายข้อบังคับประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ พ.ศ. ๒๕๔๔และให้ใช้แบบบัตรเลือกกรรมการตุลาการศาลยุติธรรมผู้ทรงคุณวุฒิท้ายข้อบังคับนี้แทนในกรณีเลือกซ่อมให้จำนวนหมายเลขผู้มีสิทธิรับเลือกในแบบบัตรเลือกกรรมการตุลาการศาลยุติธรรมผู้ทรงคุณวุฒิของแต่ละชั้นศาลเท่ากับจำนวนตำแหน่งกรรมการตุลาการศาลยุติธรรมผู้ทรงคุณวุฒิที่ว่างข้อ ๔ ให้ยกเลิกความในข้อ ๘แห่งข้อบังคับประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ พ.ศ. ๒๕๔๔และให้ใช้ความต่อไปนี้แทนข้อ ๘ ให้ข้าราชการตุลาการซึ่งมีสิทธิเลือกและประสงค์จะลงคะแนนเขียนหมายเลขผู้ซึ่งตนเลือกลงในบัตรเลือกด้วยตนเองแล้วใส่ซองที่เลขานุการคณะกรรมการตุลาการศาลยุติธรรมจัดส่งไปให้ปิดผนึกส่งไปยังเลขาธิการสำนักงานศาลยุติธรรมถ้าจะส่งทางไปรษณีย์ให้ส่งโดยลงทะเบียนให้ถึงสำนักงานศาลยุติธรรมในวันเวลาที่กำหนดหรือมอบหมายให้หัวหน้าหน่วยงานในสังกัดสำนักงานศาลยุติธรรมเป็นผู้นำส่งก็ได้ในกรณีดังกล่าวให้หัวหน้าหน่วยงานในสังกัดสำนักงานศาลยุติธรรมมีหน้าที่รวบรวมบัตรเลือกของข้าราชการตุลาการในศาลและนำส่งบัตรเลือกกลับให้ถึงสำนักงานศาลยุติธรรมภายในวันเวลาที่กำหนดข้อ ๕ ให้ยกเลิกความในวรรคสามของข้อ ๙แห่งข้อบังคับประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ พ.ศ. ๒๕๔๔และให้ใช้ความต่อไปนี้แทนคณะกรรมการรับและเก็บรักษาบัตรเลือกกรรมการตุลาการศาลยุติธรรมผู้ทรงคุณวุฒิมีหน้าที่ตรวจรับและรวบรวมบัตรเลือกที่ส่งมายังเลขาธิการสำนักงานศาลยุติธรรมรวมทั้งจัดทำบัญชีจำนวนบัตรเลือกของแต่ละชั้นศาลที่ได้รับมาในแต่ละวันโดยในแต่ละวันให้แยกบัตรเลือกของแต่ละชั้นศาลที่ได้รับบรรจุซองหรือห่อไว้เพื่อมิให้บัตรเลือกของแต่ละชั้นศาลปะปนกันและเก็บบัตรเลือกทั้งหมดไว้ด้วยกันในซองใหญ่พร้อมกับปิดผนึกลงวันที่และลงลายมือชื่อคณะกรรมการรับและเก็บรักษาบัตรเลือกกรรมการตุลาการศาลยุติธรรมผู้ทรงคุณวุฒิกำกับรอยปิดผนึกแล้วเก็บรักษาเป็นเรื่องลับมากไว้ที่สำนักงานศาลยุติธรรมและส่งมอบให้คณะกรรมการตรวจนับคะแนนในวันตรวจนับคะแนนข้อ ๖ ให้ยกเลิกความในข้อ ๑๑แห่งข้อบังคับประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ พ.ศ. ๒๕๔๔และให้ใช้ความต่อไปนี้แทนข้อ ๑๑ ให้คณะกรรมการดำเนินการเลือกกรรมการตุลาการศาลยุติธรรมผู้ทรงคุณวุฒิแต่งตั้งคณะอนุกรรมการตรวจนับคะแนนคณะหนึ่งประกอบด้วยข้าราชการตุลาการซึ่งไม่เป็นบุคคลผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิไม่น้อยกว่าสิบเอ็ดคนเป็นอนุกรรมการให้คณะอนุกรรมการตรวจนับคะแนนเลือกอนุกรรมการตรวจนับคะแนนคนหนึ่งเป็นประธานถ้าประธานไม่อยู่หรือไม่อาจปฏิบัติหน้าที่ได้ให้คณะอนุกรรมการตรวจนับคะแนนเลือกอนุกรรมการตรวจนับคะแนนคนหนึ่งทำหน้าที่เป็นประธานแทนการปฏิบัติหน้าที่ตรวจนับคะแนนในแต่ละชั้นศาลต้องมีอนุกรรมการตรวจนับคะแนนอยู่พร้อมกันไม่น้อยกว่าสี่คนข้อ ๗ ให้ยกเลิกความในข้อ ๑๔แห่งข้อบังคับประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ พ.ศ. ๒๕๔๔และให้ใช้ความต่อไปนี้แทนข้อ ๑๔ บัตรเลือกกรรมการตุลาการศาลยุติธรรมผู้ทรงคุณวุฒิต่อไปนี้ให้ถือเป็นบัตรเสียและไม่ให้นับคะแนน(๑)ในกรณีการเลือกตามวาระ(ก)บัตรที่มิใช่บัตรฉบับที่เลขาธิการสำนักงานศาลยุติธรรมส่งไปให้หรือบัตรที่ไม่มีลายมือชื่อตามข้อ ๗ กำกับเป็นหลักฐาน(ข)บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิเกินจำนวนที่กฎหมายกำหนด(ค)บัตรที่มิได้เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิเลย(ง)บัตรที่เขียนหมายเลขอื่นที่ไม่มีในบัญชีรายชื่อผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิทั้งหมด(จ)บัตรที่ผู้เลือกมิได้เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิทั้งหมดด้วยตนเอง(ฉ)บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิซึ่งเป็นข้าราชการตุลาการในแต่ละชั้นศาลตามมาตรา ๓๖ (๒) (ก) (ข) และ (ค) แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ โดยผู้เลือกไม่มีสิทธิเลือกทั้งหมด(ช)บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิเลอะเลือนหรือไม่ชัดเจนทั้งหมดจนไม่สามารถทราบเจตนาอันแท้จริงของผู้เลือกได้ว่าลงคะแนนให้แก่ผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิหมายเลขใด(ซ)บัตรที่ไปถึงสำนักงานศาลยุติธรรมพ้นกำหนดวันสุดท้ายที่เลขาธิการสำนักงานศาลยุติธรรมกำหนดให้ส่งตามข้อ๖ วรรคหนึ่ง(๒)ในกรณีการเลือกซ่อม(ก)บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิเกินจำนวนตำแหน่งที่ว่าง(ข)บัตรที่มีกรณีตาม (๑) (ก) (ค) (ง) (จ) (ฉ) (ช) หรือ (ซ)ข้อ ๘ ให้ยกเลิกความในข้อ ๑๕แห่งข้อบังคับประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ พ.ศ. ๒๕๔๔และให้ใช้ความต่อไปนี้แทนข้อ ๑๕ บัตรเลือกกรรมการตุลาการศาลยุติธรรมผู้ทรงคุณวุฒิต่อไปนี้ให้ถือเป็นบัตรเสียบางส่วนไม่ให้นับคะแนนส่วนที่เสียและให้นับคะแนนส่วนที่ไม่เสียเท่านั้น(๑)บัตรที่เขียนหมายเลขอื่นที่ไม่มีในบัญชีรายชื่อผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิปนกับหมายเลขที่มีในบัญชีรายชื่อผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิ(๒)บัตรที่ผู้เลือกมิได้เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิคนใดด้วยตนเอง(๓)บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิซึ่งเป็นข้าราชการตุลาการในแต่ละชั้นศาลตามมาตรา๓๖ (๒) (ก) (ข) และ (ค) แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ โดยผู้เลือกไม่มีสิทธิเลือกเป็นบางคน(๔)บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิซ้ำกับหมายเลขที่เขียนไว้ก่อนแล้ว(๕)บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิบางหมายเลขเลอะเลือนหรือไม่ชัดเจนจนไม่สามารถทราบเจตนาอันแท้จริงของผู้เลือกได้ว่าลงคะแนนให้แก่ผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิหมายเลขใดประกาศ ณ วันที่ ๑๓กุมภาพันธ์ พ.ศ. ๒๕๕๑วิรัช ลิ้มวิชัยประธานศาลฎีกาประธานกรรมการบริหารศาลยุติธรรม[เอกสารแนบท้าย]๑.บัตรเลือกกรรมการตุลาการศาลยุติธรรมผู้ทรงคุณวุฒิ (ดูข้อมูลจากภาพกฎหมาย)วิมล/ผู้จัดทำ๒๕ มิถุนายน ๒๕๕๓นฤดล/ผู้ตรวจ๑๖ กุมภาพันธ์ ๒๕๕๔[๑] ราชกิจจานุเบกษาเล่ม ๑๒๕/ตอนที่ ๓๔ ก/หน้า ๔/๑๘ กุมภาพันธ์ ๒๕๕๑